Diari Oficial de la Generalitat Valenciana


Sumari del DOGV 5494, del 20-04-2007 (2007/2919)

Notificació de la Resolució del recurs d'alçada, referència interna R-412/2005 al Sr. Juan Carlos Lozano Riquelme.
------------------------------------------------------------------------------------------------------------------

### Dades del document

Número de DOGV
:   5494

Data del DOGV
:   20-04-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/2919


Data del document
:   04-10-2006

Organisme emissor
:   Conselleria de Territori i Habitatge

Tipus de document
:   Edicte

De conformitat amb el que estableix l'art. 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica al Sr. Juan Carlos Lozano Riquelme, c/ Maximilià Thous, núm. 25-2ª (03841 Elx) la resolució del recurs d'alçada amb el número de referència interna R-412/2005.  
RESOLUCIÓ  
Examinat el recurs d'alçada formulat pel Sr. José Carlos Lozano Riquelme, contra resolució denegatòria de la pròrroga de subsidiació del tipus d'interés del préstec qualificat per a l'adquisició d'un habitatge protegit de nova construcció (HPNC 617) relativa a l'expedient núm. 03/0233/1998/065.  
ANTECEDENTS DE FET  
PRIMER. El Sr. José Carlos Lozano Riquelme, titular d'un préstec concedit per Caja de Ahorros del Mediterráneo, acollit al Reial decret 1186/1998, de 12 de juny, i destinat a l'adquisició d'un habitatge protegit, va presentar al Servei Territorial d'Habitatge i Projectes Urbans d'Alacant el dia 13 d'abril de 2005 sol·licitud de pròrroga de la subsidiació del préstec qualificat.   
SEGON. A la vista de la documentació que consta en l'expedient, i per raó del que disposa l'article 3.b), en relació amb els articles 5 i 6 del Reial decret 1186/1998, de 12 de juny, el cap del Servei Territorial en data 2 d'agost de 2005 dicta una resolució denegatòria de la pròrroga de subsidiació sol·licitada, en quedar acreditat que la unitat familiar sol·licitant és titular del ple domini o d'un dret real d'ús o gaudi sobre un habitatge lliure a la mateixa localitat en què se situa l'habitatge objecte de l'actuació protegida, i el valor cadastral d'aquest habitatge lliure excedeix del 40 per 100 del preu d'aquella en el cas que la revisió d'aquest valor cadastral s'haja produït després de 1989, o excedeix del 20 per 100 si la revisió ha tingut lloc anteriorment.   
TERCER. Contra l'esmentada resolució el Sr. José Carlos Lozano Riquelme interposa recurs d'alçada amb les al·legacions que hi consten, i que es donen per reproduïdes a fi de la brevetat.  
FONAMENTS DE DRET  
I. Aquesta Direcció General és competent per a la resolució d'aquest recurs d'alçada, tant pel que disposa l'article 114 de la Llei 30/1992, 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que estableix el Decret 137/2006, de 29 de setembre, del Consell (DOGV núm. 5359, de 3 d'octubre de 2006).  
II. El que disposen els articles 107; 110; 114 i 115, de la LRJAP i PAC, pel que fa a l'admissió i tramitació del recurs d'alçada.  
III. Segons disposa l'article 3.b), del Reial decret 1186/1998, de 12 de juny, i l'article 8.1.a), del Decret 173/1998, de 20 d'octubre, del Govern Valencià, és requisit per a accedir al finançament qualificat que els adquirents no siguen titulars del ple domini o d'un dret real d'ús o gaudi sobre algun altre habitatge de protecció pública, de protecció oficial, o pel qual s'hagen obtingut ajudes per a accedir-hi, ni en tot cas, sobre un habitatge lliure en la mateixa localitat en què se situa l'habitatge objecte de l'actuació protegida, quan el valor cadastral d'aquest habitatge lliure excedisca del 40 per 100 del preu d'aquell en el cas, si la revisió d'aquest valor cadastral s'haja produït després de 1989, o del 20 per 100 si la revisió ha tingut lloc anteriorment.  
IV. Els articles 5 i 6 del Reial decret 1886/1998, de 12 de juny, estableixen les característiques generals dels préstecs qualificats i de la subsidiació d'aquests, i s'estableix en el paràgraf tercer del punt 3 de l'esmentat article 6 que l'ampliació del període de subsidiació exigirà que el beneficiari de la subsidiació del préstec qualificat sol·licite l'ampliació i acredite dins del cinqué any de cada període que continua reunint les condicions que el fan creditor de la subsidiació.   
V. En el cas que ens ocupa, revisada la documentació que consta en l'expedient, es comprova que el Sr. José Carlos Lozano Riquelme i la seua esposa Sra. Rosa María Amorós Sepulcre són titulars del ple domini de l'habitatge siti a Elx (Alacant), al carrer Serrano Anguita, número 47, pis tercer, porta 2, amb referència cadastral 0977508YH0307F0006UIM, d'acord amb les dades que consten en la Gerència del Cadastre.   
Així mateix, es comprova que el valor cadastral d'aquest habitatge l'any 2005, any de la sol·licitud d'ajudes, ascendeix a 54.837,38 euros, quantitat que supera el 40 per 100 del preu de l'habitatge objecte de les ajudes, que és 24.040,48 euros (60.101,21 x 40%).  
Per raó de l'anterior, la unitat familiar beneficiària de la subsidiació no reuneix les condicions que en el seu dia la van fer creditora de la subsidiació del préstec qualificat, en ser titular d'un altre habitatge.  
VI. Al·lega la part recurrent que no és propietària d'un altre habitatge, però no aporta cap prova que acredite aquesta afirmació, per la qual cosa no havent aportat la part recurrent prova suficient i adequada que acredite les seues al·legacions o desvirtue el contingut de la resolució impugnada, es confirma aquesta.  
Vista la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació, i de conformitat amb la proposta de resolució de l'Àrea de Promoció, resolc:  
Desestimar el recurs d'alçada formulat pel Sr. José Carlos Lozano Riquelme contra la resolució del Servei Territorial d'Habitatge i Projectes Urbans d'Alacant, de data 2 d'agost de 2005, la qual queda confirmada.   
Contra aquesta resolució que posa fi a la via administrativa, es pot interposar recurs contenciós administratiu, davant del jutjat contenciós administratiu d'Alacant, en el termini de dos mesos comptador des de l'endemà de la notificació d'aquesta, segons els art. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que crega oportú.  
València, 4 d'octubre de 2006. - El director general d'Habitatge i Projectes Urbans: Bernabé Bueno Miralles